Азамат ҚАСЫМ.  «Шығыс шынары» Бауыржан Жақыпқа бұйырды
"Азамат ҚАСЫМ.  «Шығыс шынары» Бауыржан Жақыпқа бұйырды" | "https://abai.kz/post/10315"
TITLE: Азамат ҚАСЫМ.  «Шығыс шынары» Бауыржан Жақыпқа бұйырды
URL: https://abai.kz/post/10315
META: "Азамат ҚАСЫМ.  «Шығыс шынары» Бауыржан Жақыпқа бұйырды" | "https://abai.kz/post/10315"
DATE: 05.09.2011
AUTHOR(s): Абай-Ақпарат
TOTAL WORDS: 414
TEXT: Ел Тәуелсіздігінің 20 жылдығына арнал­ған «20 жарқын  іс» акциясы  аясындағы «Шығыс шынары - 2011» атты ІІ халықара­лық  мүшәйра Өскемен  қаласында өтті. Ел Тәуелсіздігінің 20 жылдығына арнал­ған «20 жарқын  іс» акциясы  аясындағы «Шығыс шынары - 2011» атты ІІ халықара­лық  мүшәйра Өскемен  қаласында өтті. Шығыс Қазақстан облысының әкі­мі Бердібек Сапарбаевтың  бастама­сымен  өмірге келген бұл шара өткен жылы алғаш рет  ұйымдастырылып, еліміздің  түкпір-түкпірінен, шетелдегі  қан­дастарымыздан 170 ақын қатыс­қан-ды.  Мақсат еліміздің шұрайлы да  шы­райлы өлкелерінің бірі - Шығыстың  ғасырлар қойнауындағы тарихын,  ата-баба ерлі­гін, Тәуелсіздік  жылда­рын­дағы жеткен жетістіктерін,  табиғат көр­кін жырға қосып, жас  ұрпақтың санасына отансүй­гіш­тік рух  ұялату, дана Абай туған өлке­нің  кешегі, бүгінгі тарлан ақындарының  ізбасарларын түлетуге саяды. Биылғы мүшәйраға еліміздің әр түк­пірінен, Қырғызстан, Өзбекстан,   Моң­ғолия, Қытай қатарлы шетелдер­ден 108 ақын қатысып, осылардың   іші­нен сайдың тасындай іріктелген санаулысы ғана соңғы кезеңге жолда­ма   алған. Ақындардың шалқар ша­быт­­тан туған  салқар жырлары  бірінен-бірі  асып түседі. Деген­мен де өрнекті өле­ңімен талайға таңдай  қақтыр­ған  Қазақстан Жазушылар одағының мү­шесі, М.Мақа­таев атындағы,   мемле­кет­тік «Дарын», «Жастар» сый­лық­та­ры­­ның лауреаты Бауыржан   Жақып бас жүлдені еншіледі.  1-орынға  - алма­ты­лық ақын, «Жас қа­зақ   үні» газетінің ре­дакторы Қазыбек Иса, 2-орынға  ал­ма­­ты­лық Жарас   Сәрсек пен астана­лық Жанат Әскербек­қызы ие болды. 3-орын­ды ақын   Жәркен Бөдеш, Жүр­сін Ерман, Ұларбек Дәлей енші­леді. Жалпы, іріктелген ақындардың еш­қай­сысы да ескерусіз қалған жоқ. Ақын   Әлия Дәулетбаева, Бақыт Беделхан, Кәдірбек Құныпиялар - арнаулы   сыйлыққа, Азамат Тас­қара, Динара Мәлікова, Асанқадыр Иса­бек, Қорғанбек   Аманжол ынталандыру сыйлықтарына ие болды. Дүбірлі жыр додасының көрермендері сұлу жырмен сусындап қана қоймай,   Шы­ғыс­тың әр үйінің төрінде тұрар құнды туын­ды­лар - биыл жарық көрген   «Демократия сал­танаты», «Шығыс жұлдыздары», «Шы­ғыс шынарлары» деп   аталатын үш кітаптың тұсауын кесу рәсімінің куәсі болды. Жиын соңында облыс әкімі қазақтың көрнекті ақыны Тұманбай Молдағалиевті   Абай атындағы арнайы сыйлықпен ма­ра­пат­тады. Сондай-ақ қазақ   әдебиетінің да­муы­на қосқан үлесі үшін Қазақстанның Халық жазушысы   Қабдеш Жұмаділов, бү­кіл өмірін баспасөз қызметіне арнаған, Қазақ­стан   Республикасының Еңбек сіңірген қайраткері Кеңес Юсупов, мемлекеттік «Ақ   жауын» камералық оркестрінің көркемдік жетекшісі, Қазақстан   Республикасының ең­бек сіңірген әртісі, күйші, сазгер Секен Тұ­рыс­беков   биылғы жылдың мерейтойы сый­­лығының иегері ретінде марапатталып,   бағалы сыйлықтарға ие болды. Бердібек Сапарбаев, Шығыс Қазақстан облысының әкімі: - Елдің елдігін танытатын, атын шығаратын әдебиет екені белгілі. Әрі   өлең-жыр - халқымыздың атадан бала­ға жалғасып келе жатқан киелі   өнерінің бірі. Сол өнердің кіндігі үзілмей, ұр­пақ­тан ұрпаққа жалғасуы   үшін, кемелдене беруі үшін жыр мүшәйрасын дәстүрге ай­налдырмақ   ниеттеміз. Бұл - біздің егемендігіміздің арқасы. Өскемен қала­сында   қазақ ақындарының мүшәйрасын өткізу бір кездері өңіміз түгіл, түсімізге   кір­меген. Сондықтан Тәуелсіздігіміздің Туын көтеріп, тұғырын  бекемдеген  Ел­ба­сымызға алғыс айтамын. Өткен жыл­ғы мүшәйра ұлы Абай  бабамыздың  туға­нына 165 жыл толу мерекесіне ар­нал­са, биыл ел  Тәуелсіздігінің 20  жыл­дығына арналып отыр. Автор: Азамат ҚАСЫМ Өскемен http://alashainasy.kz/culture/27093/
